Avatud on registreerumine Eesti Harjutuskohtu Seltsi XIX võistlusele
13.12.2015
Lp harjutuskohtu huvilised!
Eesti Harjutuskohtu Selts (EHKS) annab teada, et registreerimine Eesti XIX Harjutuskohtu võistlusele on alanud.
Miks osaleda?
Rakendad õpitud teooriat ning edendad praktilisi oskusi õigusmaastikul tegutsemiseks.
Arendad analüüsivõimet, loogikat, eneseväljendusoskust, reaktsioonikiirust ja retoorilisi oskusi.
Saad võimaluse kohtuda silmapaistvate õiguspraktikutega.
Kogud teadmisi, kogemusi, tuntust ja pluss-punkte tulevaste tööandjate silmis.
Eduka esinemise korral võid teenida ainepunkte (sõltuvalt õppekavast).
Võimalus astuda EHKS-i liikmeks ning osaleda seltsi üritustel.
Paned proovile juristile vajaminevad oskused, riskimata aga äpardumise korral reaalsete tagajärgedega oma kliendile
Arvestades teotahtelise juuratudengi kohustuste rohkust ja päevaplaani tihedust, kestab registreerimine kuni 8. jaanuarini 2016.
Osalema on oodatud kõik registreerimistaotluse esitamise hetkel Eesti kõrgkoolide õigusteaduse õppekavadele immatrikuleeritud üliõpilased, kes on alla 30 aasta vanad, tingimustel, et nad ei ole varem osalenud Eesti Harjutuskohtu võistluse suulises voorus ega ole omandanud magistrikraadi õigusteaduses 3+2 haridussüsteemi kohaselt.
Ühes võistkonnas on 4 liiget. Võistkonda võivad kuuluda tulevased juristid erinevatelt kursustelt ja ülikoolidest. Kui Sul ei ole meeskonda, kellega harjutuskohtu võistlusest osa võtta, siis anna oma osalemise soovist meile teada ja aitame Sul leida kaaslased, kellega koos oma teadmised proovile panna ja üks põnev kohtuskäik ette võtta!
Võistlus koosneb kirjalikust ja suulisest voorust, millest esimeses peavad võistkonnad lahendama õiguseksperdi koostatud kaasuse, teises kaitstakse oma seisukohti juba kohtus.
Eesti XIX Harjutuskohtu võistluse suuline voor, kuhu pääsevad edasi vaid kirjaliku vooru parimad võistkonnad, toimub traditsiooniliselt Riigikohtus 2016. aasta aprillis.
Registreerimistaotluse vorm ning lisainfo on kättesaadav EHKS kodulehel:
Täidetud registreerimistaotlus tuleb saata posti teel aadressil Eesti Harjutuskohtu Selts, Näituse 20, Tartu 50409. Taotluse võib tuua ka käsipostina Eesti Harjutuskohtu Seltsi postkasti, mis asub eelnimetatud aadressil TÜ õigusteaduskonna dekanaadis. Võimalik on ka taotluse esitamine elektrooniliselt. Selleks tuleb vastavasisuline taotlus kõigi võistkonnaliikmete poolt digitaalselt allkirjastada ning saata Eesti Harjutuskohtu Seltsi meiliaadressile harjutuskohus2014 [ät] gmail.com.